74.		Rozhodnutie o krátení dovolenky (§ 109 ZP)
ABC, s.r.o., Ružová ul. č. 10, 010 01 Žilina
Ján Hladký
Stodolova ul. č. 2, 010 01 Žilina
V Žiline 15. 9. 2022
Vec:	Oznámenie o krátení dovolenky pre neospravedlnenú absenciu
V dňoch 30. a 31. augusta 2022 ste bez ospravedlnenia nenastúpili do práce. Po dohode so zástupcami zamestnancov bolo rozhodnuté, že túto absenciu považujeme za neospravedlnené zameškanie práce.
Vychádzajúc zo skutočnosti, že sa uvedený nedostatok v práci nestal prvýkrát, rozhodli sme sa, že Vám za každý deň absencie budeme krátiť dovolenku v rozsahu dvoch dní, teda celkom 4 dni. Uvedený postup je v súlade s ustanovením § 109 ods. 3 Zákonníka práce.
Pretože ste stratili nárok na 4 dni dovolenky za rok 2022 a ostatné dni ste si vyčerpali, na ďalšiu dovolenku Vám už nárok nevznikne.
Ing. Vladimír Milučký, konateľ spoločnosti
Poznámka
Sankciou za porušenie pracovnej disciplíny môže byť aj krátenie dovolenky za neospravedlnenú neprítomnosť v práci. Právnu kvalifikáciu neospravedlnene zameškanej pracovnej zmeny je zamestnávateľ povinný vykonať po dohode so zástupcami zamestnancov a v závislosti od toho rozhodnúť aj o prípadnom krátení dovolenky na zotavenie v rozsahu jeden až dva dni za každý deň absencie. Možno tak urobiť maximálne o taký počet pracovných dní, na aký zamestnancovi vznikol (mohol vzniknúť) nárok v danom kalendárnom roku.